Sag C-169/14

Juan Carlos Sánchez Morcillo

og

María del Carmen Abril García

mod

Banco Bilbao Vizcaya Argentaria SA

(anmodning om præjudiciel afgørelse indgivet af Audiencia Provincial de Castellón)

»Hasteprocedure«

Sammendrag – Kendelse afsagt af Domstolens præsident den 5. juni 2014

Præjudicielle spørgsmål – fremskyndet præjudiciel procedure – betingelser – omstændigheder, der kan begrunde en hurtig behandling – risiko for at miste en bolig i forbindelse med en procedure vedrørende realisering af pant i fast ejendom – adgang til at anvende denne procedure

(Statutten for Domstolen, art. 23a; Domstolens procesreglement, art. 105, stk. 1)

Det forhold, at et stort antal personer eller retlige situationer vil kunne blive berørt af den afgørelse, som en national ret skal træffe efter at have anmodet Domstolen om en præjudiciel afgørelse, udgør ikke i sig selv er en ekstraordinær omstændighed, som kan begrunde anvendelsen af en fremskyndet procedure. Ud over antallet af berørte skyldnere er risikoen i forbindelse med realisering af pant i fast ejendom for, at en ejer mister sin principale bolig, imidlertid et forhold, der placerer denne og dennes familie i en særlig sårbar situation. Denne situation er efter den nationale rets opfattelse så meget desto mere alvorlig på grund af den omstændighed – hvis det viser sig, at tvangsfuldbyrdelsen er begrundet i en lånekontrakt, der indeholder urimelige vilkår, der af den nationale ret erklæres ugyldige – at den deraf følgende ugyldighed af fuldbyrdelsen alene giver den skadelidte skyldner en ret til erstatning, der ikke gør det muligt at genoprette den tidligere situation, hvor den pågældende var ejer af sin bolig. Da Domstolens hurtige besvarelse i væsentligt omfang vil kunne begrænse risikoen for, at de berørte personer mister deres principale bolig, imødekommes anmodningen om en fremskyndet procedure.

(jf. præmis 10-13)

Sag C-169/14

Juan Carlos Sánchez Morcillo

og

María del Carmen Abril García

mod

Banco Bilbao Vizcaya Argentaria SA

(anmodning om præjudiciel afgørelse indgivet af Audiencia Provincial de Castellón)

»Hasteprocedure«

Sammendrag – Kendelse afsagt af Domstolens præsident den 5. juni 2014

Præjudicielle spørgsmål — fremskyndet præjudiciel procedure — betingelser — omstændigheder, der kan begrunde en hurtig behandling — risiko for at miste en bolig i forbindelse med en procedure vedrørende realisering af pant i fast ejendom — adgang til at anvende denne procedure

(Statutten for Domstolen, art. 23a; Domstolens procesreglement, art. 105, stk. 1)

Det forhold, at et stort antal personer eller retlige situationer vil kunne blive berørt af den afgørelse, som en national ret skal træffe efter at have anmodet Domstolen om en præjudiciel afgørelse, udgør ikke i sig selv er en ekstraordinær omstændighed, som kan begrunde anvendelsen af en fremskyndet procedure. Ud over antallet af berørte skyldnere er risikoen i forbindelse med realisering af pant i fast ejendom for, at en ejer mister sin principale bolig, imidlertid et forhold, der placerer denne og dennes familie i en særlig sårbar situation. Denne situation er efter den nationale rets opfattelse så meget desto mere alvorlig på grund af den omstændighed – hvis det viser sig, at tvangsfuldbyrdelsen er begrundet i en lånekontrakt, der indeholder urimelige vilkår, der af den nationale ret erklæres ugyldige – at den deraf følgende ugyldighed af fuldbyrdelsen alene giver den skadelidte skyldner en ret til erstatning, der ikke gør det muligt at genoprette den tidligere situation, hvor den pågældende var ejer af sin bolig. Da Domstolens hurtige besvarelse i væsentligt omfang vil kunne begrænse risikoen for, at de berørte personer mister deres principale bolig, imødekommes anmodningen om en fremskyndet procedure.

(jf. præmis 10-13)